ಹುಣ ಜನ

ಹುಣರು ಕ್ಸಿಯೊನೈಟ್ ಮತ್ತು/ಅಥವಾ ಹಫ್ಥಾಲಿ ಬುಡಕಟ್ಟುಗಳ ಒಂದು ಗುಂಪು, ಮತ್ತು ಇವರು ಖೈಬರ್ ಕಣಿವೆಮಾರ್ಗದ ಮೂಲಕ ೫ನೇ ಶತಮಾನದ ಅಂತ್ಯದಲ್ಲಿ ಅಥವಾ ೬ನೇ ಶತಮಾನದ ಆರಂಭದಲ್ಲಿ ಭಾರತವನ್ನು ಪ್ರವೇಶಿಸಿದರು ಮತ್ತು ಭಾರತದ ಗುಪ್ತ ಸಾಮ್ರಾಜ್ಯ ಹಾಗೂ ಭಾರತೀಯ ಅರಸ ಯಶೋಧರ್ಮನ್ ಕೈಯಲ್ಲಿ ಪರಾಜಿತರಾದರು.India: A History  by John Keay  p.158 ಭಾರತದಲ್ಲಿ ತನ್ನ ಅತ್ಯಂತ ದೂರದ ಭೌಗೋಳಿಕ ವಿಸ್ತಾರದಲ್ಲಿ, ಹುಣ ಸಾಮ್ರಾಜ್ಯವು ಮಧ್ಯ ಭಾರತದ ಮಾಲ್ವಾವರೆಗಿನ ಪ್ರದೇಶವನ್ನು ಆವರಿಸಿತ್ತು.

ಅವರ ಪುನರಾವರ್ತಿತ ಆಕ್ರಮಣಗಳು ಮತ್ತು ಯುದ್ಧ ನಷ್ಟಗಳು ಗುಪ್ತ ಸಾಮ್ರಾಜ್ಯದ ಪತನದ ಮುಖ್ಯ ಕಾರಣಗಳಾಗಿದ್ದವು.

ಹುಣರ ಆರಂಭಿಕ ದಾಳಿಗಳು ೫ನೇ ಶತಮಾನದ ಕೊನೆಯಲ್ಲಿ ಮತ್ತು ೬ನೇ ಶತಮಾನದ ಆರಂಭದಲ್ಲಿ, ಗುಪ್ತ ಅರಸ ಸ್ಕಂದಗುಪ್ತನ (೪೫೫-೪೭೦) ಮರಣದ ನಂತರ ನಡೆದವು, ಸಂಭಾವ್ಯವಾಗಿ ಟೆಗಿನ್ ಖಿಂಗೀಲಾದ ನೇತೃತ್ವದಲ್ಲಿ. ಹುಣರು ಕಿಡರೈಟ್ ಸಂಸ್ಥಾನಗಳನ್ನು ಸೋಲಿಸಿ ಗಾಂಧಾರ ಮತ್ತು ಕಾಬುಲ್ ಕಣಿವೆಯಿಂದ ಪಂಜಾಬ್ ಅನ್ನು ಆಕ್ರಮಿಸಿದರು ಎಂದು ತಿಳಿದುಬಂದಿದೆ. ಹುಣರು ಸಸ್ಸಾನಿಯನ್ ವಿನ್ಯಾಸಗಳಿಂದ ಸ್ಫೂರ್ತಿಪಡೆದ ನಾಣ್ಯಗಳನ್ನು ಟಂಕಿಸಿದರು. ಹುಣರ ಧಾರ್ಮಿಕ ನಂಬಿಕೆಗಳು ಅಜ್ಞಾತವಾಗಿವೆ, ಮತ್ತು ಪೂರ್ವಿಕರ ಆರಾಧನೆ, ಕುಲದೇವತಾ ಪದ್ಧತಿ ಮತ್ತು ಆತ್ಮವಾದದ ಸಂಯೋಜನೆಯೆಂದು ನಂಬಲಾಗಿದೆ.

ಉಲ್ಲೇಖಗಳು

ವರ್ಗ:ಭಾರತದ ಇತಿಹಾಸ